### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. september 2019 har vedtaget Magistratens foranstående indstilling af 9. september 2019. Dermed afvises beslutningsforslaget fra S og [adresse].

**Beslutningsforslag fra S og [adresse]**

[adresse] er – blandt i alt 32 byer og som én ud af 6 universitetsbyer i verden - inviteret til at deltage i initiativet Sustainable Development Goal Cities (SDG Cities).

[adresse] var Europæisk Kulturhovedstad i 2017 og iCapital finalist i 2017 og 2018 – initiativer, der har givet stor international anerkendelse. Det er en stor cadeau til [adresse] som by at blive inviteret til at blive en Verdens-Måls-By (SDG City).

Arbejdet med FN’s Verdensmål er en vigtig dagsorden for Socialdemokratiet og Radikale Venstre. Vi ønsker derfor, at byrådet takker ja til invitationen og melder [adresse] ind i kampen for at give borgerne mere ejerskab og know-how i forbindelse med FN’s mål for bæredygtig udvikling.

Initiativet kan være med til at samle byen om en fælles indsats gennem en længere årrække på tilsvarende vis, som [adresse] 2017 gjorde det, og som brændstof til det fortsatte arbejde med Europæisk Kulturregion. Initiativet forventes at kunne opnå bred opbakning fra erhvervslivet, bl.a. gennem Erhverv [adresse].

Målet er at vise, at implementeringen af verdensmålene i 2025 er mulig, når folk, byer, uddannelsesinstitutioner, virksomheder m.fl. arbejder sammen og fokuserer deres indsats og ressourcer på at skabe en bæredygtig fremtid.

Vi foreslår derfor, at

1. Byrådet tiltræder beslutningen om at lade [adresse] indgå i initiativet Sustainable Development Goal Cities

Margrethe Mortensen, Socialdemokratiet

Rabih Azad-Ahmad, Radikale Venstre

**Indstilling fra Magistratsafdelingen for Teknik og Miljø**

**Indstilling på baggrund af forslag fra S og [adresse] om [adresse] som Sustainable Development Goals City**

Opfølgning på forslag fra Radikale Venstre og Socialdemokratiet om, at [adresse] indgår i projektet SDG Cities.

### Resumé

Socialdemokratiet og Radikale Venstre har stillet forslag om, at [adresse] skal indgå i initiativet Sustainable development Goals Cities (SDG Cities).

Teknik og Miljø anbefaler, at [adresse] ikke deltager i initiativet.

Dels rummer initiativet et meget omfattende styringsmæssigt set-up, der karambolerer med byrådets fokuserede arbejde via Aarhusmålene samt den generelle tilgang til ”værdi for borgerne” som grundlag for styring i [adresse].

Dels er det Teknik og Miljøs vurdering, at der er andre og bedre muligheder for at arbejde målrettet og struktureret med verdensmålene, både i [adresse] og via internationale netværk, end igennem SDG Cities.

Anbefalingen vurderes at være i overensstemmelse med ”Indstilling om forslag fra [adresse]: Kommunalpolitik i samspil med FN's Verdensmål”, som byrådet vedtog i maj 2019.

På grund af sommerferien er fremsendelsen af indstillingen en uge forsinket.

### Indstilling

Det indstilles,

At 1) forslaget om, at [adresse] skal deltage i Sustainable Development Goals Cities, ikke tiltrædes.

At 2) Magistraten og direktørgruppen i deres igangværende koordinering af arbejdet med Verdensmålene medtænker en konceptuel og styringsmæssig kobling af målene til politikker, strategier, planer mv. i [adresse].

At 3) Magistraten og direktørgruppen sikrer, at der sker en kobling mellem arbejdet med Verdensmålene og [adresse]’ internationale netværk, med henblik på erfaringsudveksling, inspiration og samarbejde.

### Sagens forløb

20-03-2019 Aarhus Byråd
Sagens behandling blev udsat  i byrådets møde den 20. marts 2019.
 03-04-2019 [adresse]
Sagens behandling blev udsat i byrådets møde den 3. april 2019.
 24-04-2019 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 24. april 2019 om magistratsbehandling af forslaget

 Sagen bedes tilbagesendt byrådet via Magistraten.
 14-08-2019 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 03-09-2019 Borgmesterens Afdeling påtegning
Fremsendes til Magistraten. Borgmesterens Afdelingen har ingen bemærkninger til indstillingen.
 09-09-2019 Magistraten
Fremsendes til [adresse] med bemærkning, at Magistraten i mødet den 9. september 2019 anbefaler, at byrådet tiltræder Magistratsafdelingen for Teknik og Miljøs indstilling af 14. august 2019.
 25-09-2019 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 25. september 2019 har vedtaget Magistratens foranstående indstilling af 9. september 2019. Dermed afvises beslutningsforslaget fra S og [adresse].